eksamen Archives ~ Die Affêre
Wat maak dit saak?
Posted on June 22, 2017 by Annalize
Ek sal die dag nooit vergeet nie. Ek het haar van ver af sien aankom. Haar lang, maer lyfie krom en haar kop afwaarts gewend. Sy het haar sportklere aangehad en was oppad netbal toe. Toe sy my sien het sy in trane uitgebars.
FacebookTwitterShak sal die dag nooit vergeet nie. Ek het haar van ver af sien aankom. Haar lang, maer lyfie krom en haar kop afwaarts gewend. Sy het haar sportklere aangehad en was oppad netbal toe. Toe sy my sien het sy in trane uitgebars.
“Ek wil nie gaan oefen nie. Ek sit net langs die baan en kry nie ‘n beurt nie. Wat help dit Mamma, ek is nie goed genoeg nie! Hoekom is ek nooit in ‘n span nie?’
Ek het haar tas gevat en ons het gegaan. Dit was die einde van spansport vir sussie nommer een.
Sy was op die kortlys toe prefekte gekies is en die dag toe hulle moes hoor kom sy vrolik aangehardloop. ‘Mamma! Raai wat! Ek is nie gekies nie! Yes!!”
Ek het met oordrewe verligting gesê: “Dankie tog! Nou hoef ek nie met die fondsinsameling vir die prysuitdeling te help nie!” en haar ŉ ekstra stywe drukkie gegee.
Hierdie liefste kind van my, wil bitter graag op die top 20 akademiese toer gaan die jaar. Sy het laas kwartaal ‘n 81% gemiddeld gehad (selfverdiend, sonder enige hulp van ons) en raai wat hoor ons nou die dag? Sy was laas kwartaal nommer 21 in haar graad. Haar jaargroep is klaarblyklik freakishly slim.
Sy het wél nog ‘n kans om haar plek op die toer te verseker, maar ons het uncapped WiFi drie dae voor die Junie eksamen gekry en need I say more?
Wat gaan ek vir haar sê as sy nie op die toer kan gaan nie? Een woord…WiFi! Sy sal verstaan en lag.
Voel sy minderwaardig omdat sy nie in ‘n sportspan is nie? Gaan sy inmekaar stort as sy nie op die top 20 toer gaan nie? Gaan sy voel sy is waardeloos? Ek hoop nie so nie, want die dag toe ek haar van spansport gered het, het ek haar hand gevat en vir haar gesê: “Ag dis sommer crap Sussie, het ek jou al vertel van die dag toe ek my nat gepiepie het toe die skoot klap by my graad twee atletiek? Ek was ook nooit in ‘n span in die laerskool nie. Almal was bang ek kry ‘n glipsie as die fluitjie blaas.”
Ek het haar die aand voor slaaptyd styf vasgehou en vir haar gesing: “Weet jy dat Jesus jou liefhet, weet jy dat Hy baie van jou hou. Sommer net soos jy is, want jy’s kosbaar en spesiaal vir Hom”. Ek het haar gesoen en vir haar vertel dat sy soveel meer werd is as ‘n netbalspan. Sy is my Lallie en God se prinses.
Ek het dieselfde liedjie al baie vir haar gesing…
Hoekom maak kinders se prestasies vir ouers soveel saak? Dis nie asof daar ‘n prysuitdeling vir ouers is nie? Kan jy jou dit voorstel? “Mev Hogenboesem wen die ‘WATOPAARDEMAAKDITSAAK’ wisseltrofee vir Ma van die jaar vir Sussie Hogenboesem se uitmuntende prestasies!”
Hoe durf ons ons kinders minderwaardig laat voel as hulle nie volgens die wêreld se standaarde presteer nie?
Party kinders dartel en droom besonders goed. Party kinders deel liefde en drukkies uit waar hulle gaan. Party kinders het die gawe om mense te laat lag. Party kinders is vry geeste met uitstekende redenasie vermoëns en abstrakte denke. Daar is nie prysuitdelings vir hierdie talente nie. Waar gaan hierdie kinders erkenning kry as hulle dit nie in hulle huise kry nie?
Wees jou kind se veilige plek. As jy nou ‘n groot storie maak van swak punte, gaan hulle in die hoërskool probeer om hulle rapporte te onderskep en hulle punte probeer verander. Vra my Ma.. sy was vreeslik kwaai en ek was BANG orraait!
FacebookTwik sal die dag nooit vergeet nie. Ek het haar van ver af sien aankom. Haar lang, maer lyfie krom en haar kop afwaarts gewend. Sy het haar sportklere aangehad en was oppad netbal toe. Toe sy my sien het sy in trane uitgebars.
Posted in Finesse Voelgoed Blogs, Ma Wees	Tagged druk, eksamen, Prestasie